**Kiaušiniai išlieka svarbus maisto produktas daugumoje pasaulio šalių. Jų gavyba kiekvienais metasi auga. Europos Komisijos (toliau *–* EK) duomenimis, 2022 m. ES šalyse buvo pagaminta 6,745 mln. t kiaušinių. Remiantis prognoziniais duomenimis, 2023 m. kiaušinių gamyba turėtų padidėti iki 6,835 mln. t., o 2024 m. augs dar 0,3 proc.**

**2022 m. maistui ir kitoms reikmėms ES šalyse buvo suvartota 6,254 mln. t kiaušinių, o 2023 m. suvartojimas padidėjo 1,4 proc.**

**2023 m. kiaušinių prekyba su kitomis šalimis buvo aktyvi. 2023 m. sausio­­­*–*rugsėjo mėn. eksportavo 236,204 tūkst. t kiaušinių – 8,1 proc. mažiau nei prieš metus. Iš to skaičiaus į Jungtinę Karalystę analizuojamu laikotarpiu eksportuota – 103,82 tūkst. t, į Japoniją – 42,64 tūkst. t, į Šveicariją – 28,47 tūkst. t, į kitas šalis – 61,27 tūkst. t.**

**EK duomenimis, ES šalys 2023 m. sausio­­­*–*rugsėjo importavo 68,684 tūkst. t. Tai vos ne du kartus daugiau, palyginti su 2022 m. tuo pačiu laikotarpiu. Analizuojamu laikotarpiu iš Ukrainos įvežta 41,39 tūkst. t kiaušinių., iš Jungtinės Karalystės – 8,86 tūkst. t, Turkijos – 6,3 tūkst. t., kitų šalių – 12,18 tūkst. t.**

**Šaltinis – EK**